HR
19.12.2022.
Službeni list Europske unije
L 323/99
ODLUKA KOMISIJE (EU) 2022/2494 оd 9. prosinca 2022. o odobrenju zahtjeva Litve za reviziju ciljeva performansi za treće referentno razdoblje (priopćeno pod brojem dokumenta C(2022) 8985) (Vjerodostojan je samo tekst na litavskom jeziku) (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br.
549/2004 Europskog parlamenta i Vijeća od 10. ožujka 2004.
o utvrđivanju okvira za stvaranje jedinstvenog europskog neba (Okvirna uredba), (1) a posebno njezin članak 11. stavak 3. točku (c),
uzimajući u obzir Provedbenu uredbu Komisije (EU) 2019/317 оd 11. veljače 2019.
o utvrđivanju programa performansi i sustava utvrđivanja naknada u okviru jedinstvenog europskog neba i stavljanju izvan snage provedbenih uredaba (EU) br.
390/2013 i (EU) br.
391/2013 (2), a posebno njezin članak 18. stavak 1.,
budući da:
OPĆA RAZMATRANJA
(1)
U skladu s člankom 11.
Uredbe (EZ) br.
549/2004 treba uspostaviti shemu izvedbe usluga u zračnoj plovidbi, uključujući nacionalne planove performansi u kojima se utvrđuju obvezujući ciljevi performansi u skladu s ciljevima na razini Unije koje je Komisija donijela za predmetno referentno razdoblje.
Detaljna pravila koja se odnose na te planove performansi utvrđena su u Provedbenoj uredbi (EU) 2019/317.
U skladu s člankom 11. stavkom 3. točkom (c) Uredbe (EZ) br.
549/2004 Komisija ocjenjuje usklađenost ciljeva performansi koje su utvrdile države članice s ciljevima performansi na razini Unije.
(2)
Komisija je 13. travnja 2022.
donijela Odluku (EU) 2022/769 (3) u kojoj je zaključila da su ciljevi performansi navedeni u nacrtu plana performansi Republike Litve („Litva”) za treće referentno razdoblje usklađeni s ciljevima performansi na razini Unije.
Na temelju Odluke (EU) 2022/769 Litva je formalno donijela plan performansi za treće referentno razdoblje u skladu s člankom 16. točkom (a) Provedbene uredbe (EU) 2019/317.
(3)
Litva je 26. kolovoza 2022.
Komisiji podnijela zahtjev za reviziju svojeg kapaciteta na ruti i rutnih ciljeva performansi povezanih s troškovnom učinkovitošću za kalendarske godine 2022., 2023. i 2024. na temelju članka 18. stavka 1. točke (a) podtočke ii.
Provedbene uredbe (EU) 2019/317.
(1) SL L 96, 31.3.2004., str. 1.
(2) SL L 56, 25.2.2019., str. 1.
(3) Odluka Komisije (EU) 2022/769 оd 13. travnja 2022.
o usklađenosti ciljeva performansi iz nacrta plana performansi, koji je Litva dostavila u skladu s Uredbom (EZ) br.
549/2004 Europskog parlamenta i Vijeća, s ciljevima performansi na razini Unije za treće referentno razdoblje (SL L 139, 18.5.2022., str. 116.).